62021TJ0412_INF
A Törvényszék ítélete (kibővített nyolcadik tanács), 2024. július 17. – Norddeutsche Landesbank – Girozentrale kontra ESZT
(T-412/21. sz. ügy) (
1
)
„Gazdasági és monetáris unió – Bankunió – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus (ESZM) – Egységes Szanálási Alap (ESZA) – Az ESZT 2021. évi előzetes hozzájárulások kiszámításáról szóló határozata – Indokolási kötelezettség – Egyenlő bánásmód – Arányosság – Az ESZT mérlegelési mozgástere – Nyilvánvaló értékelési hiba – Jogellenességi kifogás – A Bizottság mérlegelési mozgástere – Az ítélet időbeli hatályának korlátozása”
1.
Az Európai Unió intézményei – A hatáskörök gyakorlása – Felhatalmazáson alapuló jogi aktusok elfogadása céljából a Bizottságnak adott felhatalmazás – Terjedelem – Összetett mérlegelések és értékelések – Széles mérlegelési mozgástér – Az Egységes Szanálási Alapba (ESZA) fizetendő előzetes hozzájárulások számítási módszerének meghatározása – Az említett hozzájárulások kiigazítására vonatkozó kritériumok meghatározása – Bírósági felülvizsgálat – Korlátok
(EUMSZ 290. cikk; 806/2014 európai parlamenti és tanácsi rendelet, (41) preambulumbekezdés; 2015/63 bizottsági rendelet; 2014/59 európai parlamenti és tanácsi irányelv)
(lásd: 46-48. pont)
2.
Intézmények jogi aktusai – Indokolás – Kötelezettség – Terjedelem – A kibocsátó által a jogi aktus indokai tekintetében az uniós bíróság előtti eljárás során nyújtott magyarázatok – Feltételek – A magyarázatok és az említett indokok közötti ellentmondás hiánya és azok koherenciája iránti követelmény
(lásd: 87., 88. pont)
3.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Az ESZT kötelezettsége arra, hogy közölje az érintett intézményekkel e hozzájárulások kiszámításának módszerét és az éves célszint összege megállapításának módszerét
(806/2014 európai parlamenti és tanácsi rendelet; 2015/81 tanácsi rendelet, 4. cikk; 2015/63 bizottsági rendelet, 4. cikk, (2) bekezdés, és I. melléklet)
(lásd: 89., 90. pont)
4.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Annak szükségességének hiánya, hogy e határozatban szerepeltessék a hozzájárulások kiszámítása pontosságának az ellenőrzését lehetővé tévő információk összességét – Az indokolási kötelezettség és az érintett intézmények üzleti titkainak védelmére vonatkozó általános elv egymással szembeni mérlegelése – Az ESZA‑ba fizetendő előzetes hozzájárulások számítási módszerére vonatkozó rendelkezések jogszerűsége – Az üzleti titok tiszteletben tartásának elve – Az ESZT kötelezettsége arra, hogy összesítve és anonimizálva tegye közzé és az érintett intézményekkel közölje az intézményekre vonatkozó, az előzetes hozzájárulások kiszámításához szükséges adatokat
(EUMSZ 296. cikk, második bekezdés; 806/2014 európai parlamenti és tanácsi rendelet; 2015/63 bizottsági rendelet, 4–7. és 9. cikk, és I. melléklet; 2014/59 európai parlamenti és tanácsi irányelv)
(lásd: 102–113., 155. pont)
5.
Európai uniós jog – Elvek – Védelemhez való jog – A meghallgatáshoz való jog – Terjedelem – Az érintett hitelintézetek Egységes Szanálási Alapba (ESZA) fizetendő előzetes hozzájárulások kiszámításával kapcsolatos észrevételeinek megfogalmazására szolgáló online formanyomtatvány – Megengedhetőség – A meghallgatáshoz való jog megsértése – Hiány
(Az Európai Unió Alapjogi Chartája, 41. cikk, (2) bekezdés, a) pont)
(lásd: 192., 202. pont)
6.
Az Európai Unió intézményei – A hatáskörök gyakorlása – Felhatalmazáson alapuló jogi aktusok elfogadása céljából a Bizottságnak adott felhatalmazás – Terjedelem – Összetett mérlegelések és értékelések – Széles mérlegelési mozgástér – Az Egységes Szanálási Alapba (ESZA) fizetendő előzetes hozzájárulások számítási módszerének meghatározása – Az intézményvédelmi rendszer (IPS) kockázati mutató alkalmazása és súlyozása – Bírósági felülvizsgálat – Korlátok
(2015/63 bizottsági rendelet, 7. cikk, (4) bekezdés)
(lásd: 226., 227. pont)
7.
Gazdaság- és monetáris politika – Gazdaságpolitika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – Az Egységes Szanálási Alapba (ESZA) fizetendő előzetes hozzájárulások – A hozzájárulásoknak a hitelintézetek kockázati profilja szerinti kiigazítási szorzójának kiszámítása – A szavatolótőkére és a leírható, illetve átalakítható kötelezettségekre vonatkozó minimumkövetelménnyel (MREL) kapcsolatos kockázati mutatóra való utalás hiánya az érintett rendelet mellékletének szövegében – E mutató figyelembevétele az említett számításhoz nélkülözhetetlen jellege miatt – Megengedhetőség
(2015/63 bizottsági rendelet, 6. cikk, (2) bekezdés, a) pont, és 20. cikk, (1) bekezdés, és II. melléklet)
(lásd: 287., 288., 300. pont)
8.
Gazdaság- és monetáris politika – Gazdaságpolitika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – Az Egységes Szanálási Alapba (ESZA) fizetendő előzetes hozzájárulások – A hozzájárulásoknak a hitelintézetek kockázati profilja szerinti kiigazítási szorzójának kiszámítása – A vállalkozás szabadságának megsértése – Hiány
(Az Európai Unió Alapjogi Chartája, 16. cikk; 2015/63 bizottsági rendelet, 7. cikk, (4) bekezdés, és (1) preambulumbekezdés)
(lásd: 319-322. pont)
Rendelkező rész
1)
A Törvényszék az Egységes Szanálási Testületnek (ESZT) az Egységes Szanálási Alapba fizetendő 2021. évi előzetes hozzájárulások kiszámításáról szóló, 2021. április 14-i SRB/ES/2021/22 határozatát a Norddeutsche Landesbank – Girozentralét érintő részében megsemmisíti.
2)
Az SRB/ES/2021/22 határozat joghatásait a Norddeutsche Landesbank – Girozentralét érintő részében mindaddig fenn kell tartani, amíg az ESZT új, ezen intézmény Egységes Szanálási Alaphoz való, a 2021. évi hozzájárulási időszakra vonatkozó előzetes hozzájárulásának a megállapításáról szóló határozata a jelen ítélet kihirdetésétől számított hat hónapot meg nem haladó észszerű határidőn belül hatályba nem lép.
3)
Az ESZT saját költségein felül viseli a Norddeutsche Landesbank – Girozentrale részéről felmerült költségeket.
4)
Az Európai Bizottság maga viseli saját költségeit.
(
1
)	HL C 368., 2021.9.13.